b'\n_START_ARTICLE_\nYaacov Agam\n_START_SECTION_\nBiografie\n_START_PARAGRAPH_\nYaacov Agam s-a nascut in 1928 ca fiu al rabinului Gibstein din Rishon Letzion, \xc3\xaen Palestina mandatar. Fratele sau, Hanania Gibstein, a ajuns dupa mul\xc8\x9bi ani primar al acestui ora\xc8\x99._NEWLINE_Agam a studiat la Ierusalim la \xc8\x98coala de art\xc4\x83 \xe2\x80\x9eBetzalel\xe2\x80\x9c, apoi la Z\xc3\xbcrich. la \xc8\x98coala de arte frumoase, a urmat cursuri de pictur\xc4\x83 cu Johannes Itten \xc8\x99i de arhitectur\xc4\x83 cu Siegfried Giedion, ob\xc8\x9bin\xc3\xa2nd primele succese la Paris (1953). La baza g\xc3\xa2ndirii sale artistice se afl\xc4\x83 ideea caracterului ireversibil \xc8\x99i inevitabil al timpului. Permanent preocupat de factorul timp, pe care caut\xc4\x83 s\xc4\x83-l introduc\xc4\x83 \xc3\xaen structura operei, Agam devine, pe aceast\xc4\x83 cale, unul din principalii promotori ai artei cinetice. \xc3\x8encep\xc3\xa2nd din 1952 realizeaz\xc4\x83 \xe2\x80\x9elucr\xc4\x83ri transformabile\xe2\x80\x9c, permi\xc8\x9b\xc3\xa2nd privitorului s\xc4\x83 reorganizeze elementele mobile care compun opera, iar din 1968 atac\xc4\x83 \xc8\x99i sculptura, f\xc4\x83urit\xc4\x83 din metal (o\xc8\x9bel) inoxidabil. La Bienala de art\xc4\x83 contemporan\xc4\x83 de la Sao Paolo, 1963, Agam, reprezent\xc3\xa2nd Israelul, i se decerneaz\xc4\x83 Marele premiu pentru experiment artistic. \xc3\x8en 1996 c\xc3\xa2\xc8\x99tig\xc4\x83 Premiul UNESCO pentru activitatea sa de educare vizual\xc4\x83 a tineretului. Lucr\xc4\x83ri importante: \xe2\x80\x9eEnvironment\xe2\x80\x9c la Palatul Elys\xc3\xa9e (Paris), Picturi murale la American Telephone and Telegraph Company (New York); \xe2\x80\x9eSculptura de ap\xc4\x83\xe2\x80\x9c monumental\xc4\x83 (D\xc3\xa9fense, Paris), F\xc3\xa2nt\xc3\xa2na \xe2\x80\x9eFoc \xc8\x99i Ap\xc4\x83\xe2\x80\x9c (Tel Aviv).'